钦定古今图书集成/明伦汇编/氏族典/第338卷 > 刘铸
## 钦定古今图书集成/明伦汇编/氏族典/第338卷 > 刘铸

按《万姓统谱》：铸字季冶，长兴人。性素刚鲠，淹贯经史。
幼孤，鞠于伯父。比长，报以父礼，李潜称为纯德士。平
生交游多名流，读书天竺山，从学者百馀人。母死，庐
于墓侧，孝心笃至。有仕族贤之，欲妻以女，铸曰：“吾窭
夫而得仕族，女必不肯提瓮出汲，以修妇道，井臼之
责，铸委之谁耶？”竟谢却之。既没，乡人追悼，有为之流
涕者。有《燕石编》传家。